Martina Andersen fyldte 17 år i søndags. Onsdag aften blev hun det seneste offer for unges vanvidskørsel. Hun var passager i en bil, hvor den 18-årige fører mistede herredømmet under et kapløb med en anden, hvor der blev kørt 150 kilometer i timen på en strækning med en hastighedsbegrænsning på 70. - 17 år. Hun havde hele livet foran sig - det er der ingen der har ret til! siger han til TV2/Nord. Familien har valgt at stå frem,i håbet om at gøre en forskel. Carsten Andersen mener, at unge - ligesom i Sverige - skal have mulighed for at køre bil allerede fra de er 16, hvis der er en voksen med i bilen. Han tror det vil fjerne lysten til fart fra mange. - Det skal selvfølgelig ikke være en på atten der sidder ved siden af, men for eksempel mig, når min dreng bliver 16. Det skal nok tage gejsten fra dem.

Referat:
Carsten Andersen, far til den 17-årige pige der mistede livet i et trafikuheld onsdag, vil have de samme regler som i Sverige, hvor unge må køre med forældrene som passagerer fra de er 16.